Občianske združenie Jarovnice
Hodnotiaca správa o činnosti
rok 2025

Základom činnosti združenia je vzťah človeka k človeku (osobný kontakt) a to formou:
- práce v malých skupinách, krúžkoch (pomoc mládeži aktívne využívať voľný čas a talenty),
- školenia, prednášky, besedy (formácia vedúcich),
- vzdelávanie - prevencia, sebarealizácia,
- formovanie mládeže na ceste spoločenského rastu a duchovná formácia,
- sexuálna, zdravotnícka výchova a obslužné činnosti chorým, pomoc rodinám,
- činnosť prispievajúca k etnickej znášanlivosti a tolerancii,
- vzťah k životnému prostrediu a pod.
Rok 2025 bol rokom, v ktorom sme sa snažili, aby všetky tieto činnosti, na ktoré je naše Združenie zamerané, boli prostredníctvom rôznych podujatí a aktivít napĺňané. Naša misijná činnosť sa skladá z troch oblastí – pastoračnej, edukačnej a sociálnej. 

Pastoračná oblasť zahŕňala pravidelné rozdávanie Eucharistie starým a chorým občanom v obci a v osade počas sviatkov a nedieľ. Snažili sme sa duchovne formovať aj deti, mládež a dospelých prostredníctvom prípravy k sviatostiam – hlavne krstov, 1. sv. prijímania, birmovania a manželstva. Pripravovali sme s deťmi a mladými v dedine aj v osade odpustové a vianočné akadémie a muzikály. Viedli sme lektorské stretnutia pre lektorov a aktivačných pracovníkov, ako aj stretnutia so ženami z dediny a z osady, kde sme sa venovali rôznym témam na podklade príbehov zo Svätého Písma. V osade sme viedli podomovú návštevu troch kaplniek Panny Márie Zázračnej medaily, ktoré sa týždenne odovzdávajú vždy novým rodinám. Pri týchto kaplnkách sa rodina každý večer stretáva pri modlitbe. Zúčastnili sme sa s veriacimi z farnosti (dediny, osady) na púti Rádia Lumen v Krakowe, ako aj na rómskej púti v Gaboltove. Zorganizovali sme aj rôzne prednášky, duchovné obnovy a modlitbové aktivity. Pastoračná činnosť zahŕňala aj starostlivosť o rómsky kostol – pranie, žehlenie, výzdoba, či spoluprácu s Farským úradom pri detských sv. omšiach, odpustoch, miništrantských stretnutiach, procesiách, sviatkoch Božieho Tela a sviatkoch Panny Márie, kedy jej socha putuje po osade, ako spolupráca aj pri príprave k sviatostiam a pod.. 

Do edukačnej oblasti patria voľno-časové aktivity s deťmi a mládežou, ktoré sme počas týždňa denne vykonávali. Ide hlavne o krúžok šikovných rúk, spevácky a gitarový krúžok, tanečný krúžok, divadelný krúžok a krúžok s malými deťmi. Podporovali sme aj tento rok dobrovoľníctvo, zorganizovali sme za pomoci rómskych dobrovoľníkov súťažný deň, či deň detí. Absolvovali sme poznávacie výlety, vystupovali sme s divadlom a tancom, muzikálom. Aj tento rok sme prijali na prax študentov vysokých škôl a tým aj naďalej podporujeme aj medzikultúrnu komunikáciu, odbúravanie predsudkov, eliminujeme a predchádzame rôznym formám diskriminácie. Prednášali sme na rôznych konferenciách a prizvaných prednáškach a spolupracovali so základnými školami v obci a s vysokými školami v SR a v ČR. Pomáhali sme ZŠ s MŠ Jarovnice 464 s lyžiarskym výcvikom. Cez rôzne doučovania a poradenstvo sme podporovali aj dovzdelávanie a formáciu dospelých a mladých Rómov. Zúčastňovali sme sa na stretnutiach s rôznymi organizáciami podporujúcimi vzdelanie a inklúziu Rómov (platforma SAVORE, Úsmev ako dar, Grécko-katolícke rómske pastoračné centrum Čičava, projekt BARARAS, Rada pastorácie Rómov pri KBS Košice a pod.). Zapojili sme sa do projektu Rómskych pastoračných diel s názvom – Štipendijný program, kde sme mesačne dostávali štipendiá pre 6-tich stredoškolákov, ktorí sa zapájali do dobrovoľníckej činnosti OZ Jarovnice.

Sociálna oblasť zahŕňala pravidelné základné sociálne poradenstvo pre obyvateľom Jarovníc – Rómov, ale aj Slovákov. Humanitárnou pomocou, ktorú pravidelne dostávame od jednotlivcov z Bratislavy a okolia sme aj tento rok pomohli mnohým rómskym a slovenským rodinám. Začali sme spolupracovať s OZ Kvapka v mori, ktorí nám oblečenie pre najchudobnejšie rodiny zbierajú a distribuujú. Spolu tak pomáhame okolo 160 rodinám. Umožnili sme 25-tim nezamestnaným, aby si prostredníctvom nášho Združenia odpracovali 64 hodín a mohli získať aktivačný príspevok. V rámci akreditácie špecializovaného poradenstva sme niektorým zamestnaným v Jarovniciach poskytli supervíziu. Mnohým rodinám a jednotlivcom sme poskytli základné sociálne poradenstvo v oblasti administratívnej pomoci, zdravotnej dokumentácie, komunikácie s úradmi a lekármi, právnej pomoci – v oblasti pracovného, občianskeho a trestného práva, poradenstvo pri ochrane slobôd a práve pri práci, či zdravotnej starostlivosti, poradenstvo v oblasti zneužívania a obchodovania, či tzv. čiernej alebo nútenej práce, či poradenstvo v komunikácii a duchovnom vedení a  pod.. Naša práca bola v r. 2025 často terénnou a komunitnou sociálnou prácou, v rámci ktorej sa pracovalo s jednotlivcami, rodinami, ale aj celou komunitou. Teší nás, že sme do výberu Omám v spolupráci s organizáciou Cesta von mohli odporúčať viac našich žien a že práve naše dve ženy boli počas výberového konania úspešne prijaté na pozíciu Omám v Jarovniciach.

V rámci organizačnej štruktúry:
Správnu radu tvoria:
Mgr. et Mgr. Silvia Zábavová, PhD. štatutárna zástupkyňa/moderátorka OZ Jarovnice
Mgr. et Mgr. Emília Chovancová – zástupkyňa moderátora OZ Jarovnice
Helena Maňkošová – ekonómka a účtovníčka OZ Jarovnice 
Členskú radu tvorí 21 členov
Z nich je hlavným kontrolórom – Bc. Veronika Rusnáková
Manažérom OZ Jarovnice je jeho štatutárna zástupkyňa
Počet interných zamestnancov je nula
Počet dobrovoľníkov je 45.

Naše Občianske združenie Jarovnice – jej 21 členov a 45 dobrovoľníkov, sa aj počas roka 2025 venovalo nielen Rómom, ale aj Slovákom žijúcim v tejto obci a svojimi aktivitami sa snažilo prispievať k tolerancii. Činnosť Združenia sa vykonávala predovšetkým priamo v rómskej osade Jarovnice, v Pastoračnom centre, ktoré je pri rómskom kostole Panny Márie Fatimskej v rómskej osade, ako aj v Pastoračnom centre, ktoré je v dedine č. d. 80, v kultúrnom dome Jarovnice, ale realizovala sa aj v okolitých dedinách a mestách (hlavne medzikultúrne stretnutia a vystúpenia, či výlety – Košice, Gaboltov, Ružomberok a pod.).
	V roku 2025 sme nerealizovali nijaký väčší projekt a zamerali sme sa na medializáciu našej činnosti – na facebookovej stránke Sestry CJ Jarovnice pravidelne informujeme o aktivitách O.Z. Jarovnice. Sestry CJ Jarovnice oživili spiace O.Z.Jarovnice a v r. 2008 sa stali dobrovoľníčkami a v r. 2009 členkami Združenia. Od r. 2011 priamo pôsobia v obci Jarovnice a zastrešujú celú činnosť Združenia. Vykonávajú administratívu, píšu a vedú projektovú dokumentáciu, organizujú všetky činnosti, starajú sa o finančnú stránku a zabezpečujú chod Združenia vo všetkých jeho smeroch. V Združení od r. 2011 garantujú a vedú základné sociálne poradenstvo a jedna z členiek je od r. 2016 štatutárnym orgánom Združenia. Svoju dobrovoľnícku činnosť v O.Z.Jarovnice vykonávajú sestry popri svojich hlavných zamestnaniach, bezplatne a vo svojom voľnom čase. Za každou z nasledujúcich činností sestry Congregatio Jesu stoja:

	- 27.1.2025 sa v rámci spolupráce s KC Ražňany vytvorila téma vhodná na diskusiu so ženami a dievčatami – biblická Sára – žena, ktorá je starostlivá a pohostinná.
	- 22.1.2025 sa v rámci spolupráce s KC Jarovnice uskutočnilo pečenie buchiet so ženami, ktoré sú dobrovoľníčkami v našom OZ Jarovnice (12 žien).
	- 25.1.2025 – študenti VŠZaSP sv. Alžbety, n. o. z Ústavu bl. Zefirína G. Mallu sa zúčastnili praxe v našom OZ Jarovnice, kde sa zoznámili s našou prácou, navštívili rodiny, viedli diskusie s našimi dobrovoľníkmi a zažili realitu rómskej komunity (14 študentov).
	- 26.1.2025 – v Jarovniciach sa uskutočnila na Farskom úrade v rámci formácie kňazov prednáška, na ktorú bola prizvaná štatutárna zástupkyňa nášho OZ Jarovnice – prednáška pre 16 kňazov bola zameraná na pastoračnú a misijnú prácu v rómskej komunite a kňazi mohli klásť otázky v rámci diskusie.
	- 13.1.2025 sa uskutočnila so všetkými dobrovoľníkmi a animátormi oslava narodením štatutárnej zástupkyne OZ Jarovnice. Posedenie a spoločné chvíle utužili vzájomné vzťahy dobrovoľníkov a členov združenia.
	- 16.1.2025 sa dobrovoľníci OZ Jarovnice zapojili aktívne do prípravy a realizácie akadémie pred odpustovou slávnosťou vo farskom kostole – sv. Anton Pustovník
	- každý mesiac raz do týždňa – prebiehala aktívna výučba práce s počítačom zamestnaných a študujúcich žien – hľadanie informácií, práca s Edu Page a pod..
	- 2.2.2025 sa mladí animátori zapojili do modlitebného stretnutia s názvom „Savore Kurke“, ktoré sa uskutočnilo spolu s ďalšími mladými z iných pastoračných diel na Sigorde.
	- 8.2.2025 sa veľká časť dobrovoľníkov a členovia združenia zúčastnili na pohrebe mamky jedného z našich členov a zároveň pastoračných pracovníkov.
	- 11.2.2025 – štipendisti (6 štipendistov OZ Jarovnice) a pastoračná pracovníčka Monika zorganizovali pre 45 detí z krúžkov šikovných rúk detský duchovný karneval, ktorý bol spojený s programom a občerstvením. Deti si zaspievali, zatancovali, zasúťažili, pomodlili sa a spoločne sa pohostili.
	- 12.2.2025 sme spolu s veriacimi farnosti v kostole Panny Márie Fatimskej v rómskej komunite oslávili sv. omšou a účasťou na pomazaní chorých svetový deň chorých. Animátori OZ Jarovnice doprevádzali sv. omšu spevom a hrou na hudobných nástrojoch.
	- každú stredu v mesiaci sa stretávali mladí a ženy na biblických stretnutiach, ktoré viedli pastorační pracovníci OZ Jarovnice
	- v mesiaci február a marec 2025 v OZ Jarovnice absolvovala svoju prax aj sestra Congregatio Jesu 
	- na voľno-časové krúžky sa nám prihlásilo 332 detí, mladých aj dospelých (krúžok spevu – 34 detí, divadla – 18 detí, šikovných rúk – 63, štipendistov - 6, biblických stretnutí žien - 15 a dievčat a mladých - 18, krúžok miništrantov - 16, tanečné krúžky – 27 detí, krúžok hrania na hudobných nástrojoch – 8 detí, prvoprijímajúcich a birmovancov – 57 a 70 mladých a dospelých).
	- 22. 2. 2025 sa 6-ti mladí animátori nášho OZ Jarovnice zúčastnili na podujatí s názvom: Akadémia Pipi Dlhej Pančuchy, ktorú organizovalo Úsmev ako dar na Škutovkách pri Ružomberku. Ide o vzdelávanie v rámci „Cesta k novým lídrom. Vzdelávanie – kľúč k úniku z chudoby“.
	- 28.2.2025 – spolupráca s MŠ Filka v Jarovniciach – 16 detí si v našom OZ Jarovnice pod vedením s. Antónie upieklo spolu s učiteľkou a asistentkou koláčiky.
	- ženy /14 žien v rámci PUPN doučovalo spolu zo slovenského jazyka a matematiky 25 detí – podpora participácie rodičov na vzdelávaní svojich detí.
	- 9.3.2025 – našich 7 žien (dobrovoľníčok OZ Jarovnice), ktoré sa vzdelávajú na strednej škole v odbore kuchár a pekár, upieklo počas vzdelávania 124 venčekov, z ktorých sme sa mohli aj v našom združení ponúknuť.
	- 18.3.2025 sme sa zúčastnili oslavy svetového dňa sociálnej práce, na ktorú nás pozval starosta obce. Zastupovali sme – 4 účastníci/členovia naše OZ Jarovnice a to spolu s TSP pracovníkmi, KC pracovníkmi, Centrom mládeže, Krok za krokom, Asistentkami osvety zdravia, sociálnymi padagogičkami, Omami, sestrami Congregatio Jesu a zborom Apoštolskej cirkvi – výmena skúseností, prednáška o komunitnej a terénnej sociálnej práci a spoločný obed.
	- 21.3.2025 sa 12 našich dobrovoľníkov – pastoračných pracovníkov spolu so s. Antóniou zúčastnilo na formačnom vzdelávaní na Sigorde. Stretnutie malo názov: Vedenie skupinových stretnutí formou biblických príbehov. 
	- 23.3.2025 – s. Lucia a s. Ráchel viedli v rómskom kostole pre 60 mladých duchovnú obnovu s témou: Odpustenie a zmierenie. Mládežnícky zbor zložený z našich dobrovoľníkov a členov duchovnú obnovu doprevádzal.
	- 27.3.2025 – spoločné stretnutie 14 žien so svojím koordinátorom – diskusia, zdieľanie a reflexia práce PUPN.
	- 4.4.2025 sa uskutočnila v kostole Panny Márie Fatimskej pôstna obnova, ktorú sme zorganizovali pre ženy a dievčatá. Spolu 28 žien a dievčat. Mládežnícky zbor obnovu doprevádzal hrou a spevom.
	- počas pôstu sa aktívne dobrovoľníci nášho OZ Jarovnice zapájali do vedenia a čítania krížových ciest v kostole Panny Márie Fatimskej v rómskej komunite.
	- 11.4.2025 zorganizovalo naše OZ Jarovnice v spolupráci s Centrom mládeže Jarovnice a s Farským a Obecným úradom Jarovnice v kostole P. Márie Fatimskej v rómskej komunite Deň Rómov – akadémia, história, prezentácia a spoločná sv. omša.
	- 15. 4. 2025 prijali zástupcovia nášho OZ Jarovnice pozvanie a zúčastnili sa na Dni Rómov Špeciálnej základnej školy – spevy, tance, prednesy, hry na hudobný nástroj.
	- 17. – 20.4.2025 sa dobrovoľníci a členovia OZ Jarovnice aktívne zapájali do prežívania Veľkej noci v kostole P. Márie Fatimskej v rómskej komunite – krížové cesty, výzdoba a stavba božieho hrobu, zapájanie sa do pašií, lekcií, zboru, spevov a do divadelného predstavenia utrpenia Pána.
	- 24.4.2025 – zúčastnili sme sa na stretnutí s 26 hosťami z 11 krajín Európy, ktorí navštívili Centrum mládeže v Jarovniciach – prezentovali sme činnosť nášho OZ Jarovnice
	- 28.4.2025 sme na tzv. „družobnej návšteve“ privítali terénnych pracovníkov OZ Doma u Kapucínov z Bratislavy, ktorí pracujú s Rómami na Starej Vajnorskej v Bratislave. Navštívili našich dobrovoľníkov a členov doma, mali možnosť sa rozprávať s ich rodinnými príslušníkmi, zažili realitu rómskej komunity a stretli sa aj s Omamami.
	- 26.4.2025 – jednodňové medzinárodné stretnutie CCIT – Katolícky medzinárodný výbor pre Rómov na Sigorde – zúčastnili sa ho 8 dobrovoľníkov a členov OZ Jarovnice (100 účastníkov zo 14 krajín) – spoločný čas spoznávania kultúr.
	- 4.5.2025 púť rádia Lumen v Krakove – 4 autobusy z Jarovníc a naši dobrovoľníci a členovia medzi nimi.
	- každý pondelok prebiehali počas roka miništrantské stretká – dve skupiny pod vedením našich dvoch dobrovoľníkov,
	- 16.5.2025 – odpustová slávnosť a akadémia v rómskom kostole – zapojenie sa aj do výzdoby a pomoci s putovaním sochy Panny Márie po osade.
	- 18.5.2025 – birmovka – 70 mladých a dospelých. Naše OZ Jarovnice chystalo nielen priebeh – spev, výzdoba, organizácia, ale aj lekcie a ďakovania
	- 20.5.2025- 8 dobrovoľníkov pomáhalo s ukladaním dreva na chate v Terni, ktorú vlastní CJ a na ktorú naši mladí chodia v rámci sústredení a duchovných obnov.
	- tanečné skupiny cvičia počas týždňa aj v priestoroch pastoračného centra a v KC Jarovnice, každú stredu naše ženy v KC Jarovnice varia a pečú
	- 25.5.2025 – 36 mladých z našich stretiek prvýkrát prijíma Eucharistiu
	- 25.5.2025 – stretnutie našich mladých štipendistov s ďalšími štipendistami z iných pastoračných diel na Sigorde
	- 1.6.2025 – 29 ľudí z našich stretiek prijíma prvýkrát Eucharistiu
	- 7.6.2025 – účasť na púti rómskych rodín v Ľutine
	- 12.6.2025 spolupráca s OZ Kvapka v mori – rozdávanie humanitárnej pomoci 15- tim rodinám
	- spolupráca s OZ Prešovskí havkáči – záchrana vyhodených psíkov
	- 25.6.2025 – účasť na participácia párty organizovanej Centrom mládeže – koncert Vanesy Horákovej a Gipsy Daniela
	- 27.6.2025 – súťaž miništrantov – odmena víťazov pri sv. omši
	- 29.6.2025 – rozlúčka s pánom kaplánom
	- 7.7.2025 – 16 miništrantov – bowling na Drienici
	- 3.8.2025 – rómska púť v Gaboltove – 4 autobusy – OZ sa zapojilo do príprav a do sv. omše a do akadémie
	- 1.8.2025 GRM Tour Jarovnice – mladí rómski hudobníci prišli mať koncert do Jarovníc – OZ organizovalo toto podujatie
	- 30.8.2025 – príprava 16-tich mladých duchovnej scénky pre veriacich v kostole P. Márie Fatimskej v rómskom kostole
	- 4.9.2025 – organizácia pre 82 detí a mladých – športový a súťažný deň (175 tombolových balíčkov) – spolupráca s Farským úradom a Centrom mládeže
	- 13.9.2025 starostlivosť o životné prostredie – ženy sa starajú o vyplievanie buriny v Pastoračnom centre
	- 14.9.2025 – Močidľany – odpust a akadémia
	- 18.9.2025 – účasť na slávnostnom otvorení a posviacke nových priestorov partnerskej organizácie VŠZaSP sv. Alžbety – Ústavom bl. Z. G. Mallu v Košiciach – pomoc so sťahovaním
	- 18.9.-21.9.2025 – Škutovky – Akadémia Pippi Dlhej Pančuchy – 3 dievčatá
	- 25.9.2025 – tvorba ružencov po modlitbovom stretku animátorov – 11 účastníkov
	- 29.9.2025 – 16 žien na duchovnej obnove na Sigorde – Blahoslavená je tá, ktorá uverila (spolu 140 účastníčok).
	- 30.9.2025 – pomoc 5 dobrovoľníkov mužov na Spišskej Kapitule s prácou na Kanonickej záhrade – čistenie pred osadením jazierka
	- 7.10.2025 – IVIP Fórum v Trenčíne – prezentácia OZ Jarovnice spolu s 3 dobrovoľníčkami OZ Jarovnice o činnosti združenia a o výstavbe MŠ Jarovnice.
- 9.10.2025 naša štipendistka Laura sa zapojila do súťaže SKILLS SLOVAKIA – GASTROCUP, ktorá sa uskutočnila na SOŠ v Sabinove, ktorú Laura navštevuje a získala v súťaži 3. miesto.
- 10.10.2025 stretnutie 5 našich dobrovoľníkov s pracovníkmi KC Žehňa
- 11.10.2025 – 12.10.2025 – návšteva našich mladých pre OZ Doma u kapucínov v Bratislave – spolupráca a program pre deti (hra na klavíri, gitare, tanečné choreografie, hra na kachone, koncert na Vajnorskej ulici) a spoznávanie Bratislavy.
- 25.10.2025 – stretnutie všetkých dobrovoľníkov na svadbe dobrovoľníčky Márie.
- 29.10.2025 – ocenenie – Cena Milana Rúfusa na vianočnom koncerte Úsmev ako dar. Prevzatie ocenenia sestrami Ráchel, Antóniou a Silviou za prítomnosti 4 dobrovoľníkov OZ Jarovnice
- 8.11.2025 stretnutie mládeže s otcom arcibiskupom B. Boberom. Modlitbové pásmo Godzone, koncert kresťanského techno DJ Padre Guilherma – 18 mladých vlakom so s. Ráchel
- 9.11.2025 Paľikeriben papežiske – 2 autobusy mladých i dospelých v Prešovskej M aréne pri príležitosti 60.tého výročia stretnutia pápeža Pavla VI. S Rómami v Ponezii a odozva na októbrové stretnutie pápeža Leva XIV. s Rómami v Ríme.
- 16.11.2025 – zapojenie sa do fotoknihy pre otca arcibiskupa B. Bobera k 70.ročnému jubileu – 6 mladých kreslilo portrét otca arcibiskupa.
- 16.11.2025 – účasť na Medzinárodnej vedeckej konferencii v Michalovciach – prezentácia výskumu: Seniori v rómskej komunite
- 18.11.2025 – účasť na Rade pastorácie Rómov
- 19.11.2025 – realizácia duchovnej obnovy pre zamestnancov DSS sv. Dominika v Petrovanoch – Slovo v živote človeka
- 21.-25.11.2025 – stretnutie na Škutovkách – v spolupráci s Úsmev ako dar – Cesta domov – formačné a zážitkové podujatie – 4 mladí
- 24.11.2025 – realizácia duchovnej obnovy pre zamestnancov DSS sv. Dominika v Petrovanoch – Slovo v živote človeka.
- 25.11.2025 – brigáda v pastoračnom centre – čistenie orechov – rómske ženy – 19 žien
- 25.11.2025 – biblické a formačné stretko pre mladých animátorov – 15 animátorov
- 30.11.2025 – v kostole s mladými animátormi výroba adventného venca
- 5.12.2025 – deň dobrovoľníctva – krúžky šikovných rúk s deťmi a PUPN
- 6.12.2025 – predaj výrobkov na podporu výstavby MŠ Jarovnice vo farnosti Teplická Bratislava
- 18.12.2025 – účasť na kolaudácii MŠ Márie Wardovej
- 21.12.2025 – s dobrovoľníkmi – 5 žien a 2 muži rozdávanie humanitárnej pomoci – oblečenie, drogéria do 16-tich rómskych rodín, ktorých deti chodia na voľno-časové aktivity
- 23.12.2025 – spolupráca s KC Jarovnice a s Krok za krokom Jarovnice – vzdelávanie žien z PUPN – ručné práce a práca s počítačom (každý týždeň 1x KC a 2x Krok za krokom) – spolu 18 žien.
- 23.12.2025 – s 12-timi dobrovoľníkmi výzdoba kostola Fatimskej Panny Márie 
- 24.12.2025 – vianočný muzikál, ktorý si pripravili dobrovoľníci združenia – 15-ti spolu s malými deťmi – 17 detí. 
- 25.12.2025 – koledovanie mladých dobrovoľníkov OZ Jarovnice – 18 mladých v 2 skupinkách – navštívili 300 domácnosti a pre kostol P. M. Fatimskej vyzbierali 1460 Eur. 
- 31.12.2025 – adorácia a zhodnotenie celého roka spolu s dobrovoľníkmi a členmi OZ Jarovnice


[bookmark: _GoBack]VŠETKÝM NAŠIM DOBRODINCOM, KTORÍ MODLITBOU, VECNE, ČI FINANČNE PRISPIEVAJÚ NA AKTIVITY OBČIANSKEHO ZDRUŽENIA VYSLOVUJEME VRÚCNE ĎAKUJEME A ZAHŔŇAME ICH DO SVOJICH MODLITIEB.

Snažíme sa, aby sa mladí aj dospelí Rómovia finančne a prakticky zapájali do aktivít O.Z.Jarovnice a spolupodieľali sa na organizovaní a priebehu rôznych činností. Naše výrobky z krúžku šikovných rúk ponúkame za dobrovoľný príspevok (dar). Na kultúrno-poznávacie výlety, školenia, či duchovné obnovy, alebo výnimočnú podporu iných projektov a tak si sami Rómovia nielen finančne, ale aj svojou činnosťou prispievajú. Dávame im tým najavo, že sú schopní, tiež Bohom obdarovaní a počítame s ich darmi a schopnosťami pri našej spoločnej spolupráci. Hodnota človeka je najvyššou hodnotou a tú sa našou činnosťou snažíme podporovať aj empowermentom, participáciou a dobrovoľníctvom

			Za všetkých členov O.Z.Jarovnice sr. Silvia Zábavová CJ – štatutár 

